Hopen kirke

Hopen kirke er en langkirke fra 1892 i Smøla kommune, Møre og Romsdal fylke. Den er en del av Den norske kirke og hører til Ytre Nordmøre prosti i Møre bispedømme.

Byggverket er i tre og har 260 plasser. Ved utformingen av bygget og særlig tårnet ble det tatt hensyn til at stedet er spesielt værhardt.

Tidligere kirke
Langkirken erstattet en åttekantkirke i tømmer fra 1749.Dietrichson, L. (1888): Sammenlignende Fortegnelse over Norges Kirkebygninger i Middelalderen og Nutiden. Kristiania: Malling. Åttekantkirken hadde preg av sentralkirke og samtidig svakt markert langdrag. Kirken var uten kor, alteret var plassert ved en kortvegg og over alteret var prekestolen - dette er det eldste kjente eksempelet på slik plassering i Norge. Sakristiet var i et lite tilbygg utenfor åttekanten og fra sakristiet var det oppgang til prekestolen. Kirken ble oppført på initiativ av eieren av Smøla-godset, William Hammond i Trondheim.Pedersen, Svein Henrik: Kirkebygging i Søndre Trondhjems amts landdistrikter 1780-1851. En undersøkelse av lokal- og sentraladministrative forholds betydning for behandlingen av og holdningene i kirkebyggesaker. Hovedoppgave, 1992. Den ble innviet med navnet Herre Zeboaths kirke. Helland skriver at den var bygget av tømmer i form av en åttekant og uten kor. I julen 1842 slo lynet ned og ødela tårnet og skadet bygget ellers i «betydelig grad». På grunn av manglende vedlikehold var bygget i 1880-årene så forfallen og «luftig» at den ikke lot seg sette i stand. I 1890 ga regjeringen tillatelse til å rive bygget fra 1749 og sette opp ett nytt på samme tomt. I 1835 var 336 personer i Hopen sogn, i 1865 var tallet 596.Helland, Amund: Romsdals Amt byerne og herrederne. I serien Norges land og folk. Kristiania: Aschehoug, 1911

I 1870 ble et alterskap fra tidligere Veien kirke (på Veidholmen, revet 1760) oppdaget i Hopen kirke. SkapetAvbildet i Unimus  ble flyttet til oldsaksamlingen. Skapet ble trolig laget i Lübeck omkring 1520 like før reformasjonen.

 Referanser 

 Litteratur 
 Erling Skjølberg: «Frå fiskarkapellet på Veien til soknekyrkja i Hopen», i Hopen kirke 75 år (Hopen menighetsråd, 1967)

 Eksterne lenker 

 Lokalhistoriewiki


Kategori:Kirker i Smøla
Kategori:Kulturminner i Smøla
Kategori:Kirker i Ytre Nordmøre prosti
Kategori:Norske kirker fra 1892
Kategori:Langkirker i Møre bispedømme
Kategori:Adolf Schirmer